Նիստի ընթացքում քննարկվել են «Ագրոպարկ Սամարա» կառավարվող կենտրոնի հենքի վրա սննդամթերքի առևտրի զարգացման արդյունավետ մեխանիզմների ստեղծման հեռանկարները։ Հետագա համատեղ աշխատանքն արդյունավետ կազմակերպելու համար, կողմերը պայմանավորվել են տրամադրել միմյանց անհրաժեշտ տեղեկատվություն։ Մասնավորապես հայկական կողմը կպատրաստի ռուսական կողմի հետ համագործակցելու ցանկություն հայտնած ընկերությունների տվյալները և արտահանման ենթակա գյուղմթերքի ու սննդամթերքի ցանկը, իսկ ռուսական կողմը կներկայացնի տեղեկատվություն գյուղմթերքի ու սննդամթերքի պահանջարկի վերաբերյալ։ Կողմերը պայմանավորվել են նաև առաջարկություններ փոխանակել հաջորդ նիստի օրակարգը կազմելու համար։